Source: https://www.epi.sk/zz/1964-93/znenie-19670713
Timestamp: 2019-12-13 12:45:15+00:00
Document Index: 3702768

Matched Legal Cases: ['§ 5', '§ 9', '§ 9', '§ 10', '§ 1', '§ 5']

93/1964 Zb. Zákon o určení odborov štátnej správy, v ktorých pôsobia povereníci Slovenskej národnej rady a o súv... | Aktuálne znenie
Hľadaj v 93/1964 ×
93/1964 Zb.
Zákon č. 93/1964 Zb.Zákon o určení odborov štátnej správy, v ktorých pôsobia povereníci Slovenskej národnej rady a o súvisiacich zmenách v organizácii niektorých ústredných orgánov
(v znení č. 113/1965 Zb., 115/1965 Zb., 117/1965 Zb., 1/1967 Zb., 69/1967 Zb., 70/1967 Zb.)
Čiastka 41/1964
Platnosť od 09.06.1964 do31.12.1968
Účinnosť od 13.07.1967 do31.12.1968
Zrušený 207/1968 Zb. (nepriamo)
Druhá časť (§ 5 - § 9ods.znie:)
Tretia časť (§ 9 - § 10)
Aktuálne znenie 13.07.1967 - 31.12.1968
o určení odborov štátnej správy, v ktorých pôsobia povereníci Slovenskej národnej rady a o súvisiacich zmenách v organizácii niektorých ústredných orgánov
(1) Povereníci Slovenskej národnej rady pôsobia v týchto odboroch štátnej správy:
a) v školstve,
b) v kultúre a informáciách,
c) v poľnohospodárstve a výžive,
d) v lesnom a vodnom hospodárstve,
e) v stavebníctve,
f) v zdravotníctve,
g) vo financiách,
h) v spravodlivosti,
ch) v obchode,
i) vo všeobecnej vnútornej správe národných výborov, miestneho hospodárstva a archivníctva.
(2) V ďalších odboroch štátnej správy pôsobia:
a) v plánovaní - Slovenská plánovacia komisia, na čele s predsedom, podpredsedom Slovenskej národnej rady,
b) v štátnej kontrole - Komisia ľudovej kontroly Slovenskej národnej rady, na čele s povereníkom -predsedom,
c) vo vede, technike a investičnej výstavbe - Slovenská komisia pre techniku, na čele s povereníkom -predsedom.
Opatrenia, ktoré výkonné orgány Slovenskej národnej rady pôsobiace v jednotlivých odboroch štátnej správy vydajú v rozsahu svojej právomoci, najmä na zabezpečenie plnenia úloh štátneho plánu rozvoja národného hospodárstva a na zabezpečenie vykonávania zákonov, sú pre štátne a hospodárske orgány a organizácie na Slovensku záväzné.
Zákonné opatrenie Predsedníctva Národného zhromaždenia č. 1/1963 Zb. o Ústrednej správe pre rozvoj miestneho hospodárstva sa mení takto:
Ustanovenie § 1 sa očísluje ako odsek 1 a doplňuje sa odsekom 2 tohto znenia:
„(2) V miestnom hospodárstve na Slovensku pôsobí Komisia Slovenskej národnej rady pre rozvoj miestneho hospodárstva, ktorú zriadi, jej zloženie a pôsobnosť upraví Slovenská národná rada zákonom.“
Zákonné opatrenie Predsedníctva Národného zhromaždenia č. 40/1962 Zb. o zriadení Ústrednej správy nákupu poľnohospodárskych výrobkov sa mení takto:
Ustanovenie § 5 ods. 1 znie:
„(1) Ako orgán Ústrednej správy nákupu poľnohospodárskych výrobkov sa zriaďuje Oblastná správa nákupu poľnohospodárskych výrobkov na Slovensku. Na jej čele je vedúci, ktorého vymenúva a odvoláva Predsedníctvo Slovenskej národnej rady na návrh predsedu Ústrednej správy nákupu poľnohospodárskych výrobkov.“
Zákon č. 121/1962 Zb. o hospodárskej arbitráži sa mení takto:
„(2) Námestníka hlavného arbitra Československej socialistickej republiky, ktorý vedie Oblastné oddelenie Štátnej arbitráže Československej socialistickej republiky v Bratislave, vymenúva a odvoláva Predsedníctvo Slovenskej národnej rady na návrh hlavného arbitra Československej socialistickej republiky.“
Zrušuje sa zákon č. 108/1960 Zb. o určení úsekov štátnej správy, v ktorých pôsobia povereníci Slovenskej národnej rady.
Tento zákon nadobúda účinnosť 15. júnom 1964.